
REFERAT
Privind participarea Consiliului Local în calitate de coorganizator al manifestării „Atelier deschis”, organizată de către Uniunea Artiştilor Plastici Timişoara
Referitor la solicitarea nr. SC2004 – 020941/ 30.11.2004 a Uniunii Artiştilor Plastici Timişoara privind proiectul  „Atelier deschis”, ce se va desfăşura în perioada 20.04.- 15.05.2005.

Proiectul se doreşte a fi un program educaţional ce va cuprinde întâlniri de grup cu elevii Liceului de Artă, cu studenţii Facultăţii de Arte, mese rotunde, colocvii cu artiştii plastici tineri, cu maeştrii, cu critici literari şi muzicologi, toate acestea urmând să aibă loc în spaţiul de creaţie al artistului plastic Suzana Fantanariu.

În cadrul proiectului se va organiza şi un simpozion cu tema „Grafica şi tendinţele ei în arta contemporană”
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 5.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

